
NOTĂ DE PREZENTARE
“Obiectul matematicii este atat de serios, încât este util să nu pierdem ocazia pentru a-l face mai distractiv.” Blaise Pascal
   Matematica, ”regina stiinţelor”, considerată de unii aridă, abstractă şi accesibilă unui număr restrâns de persoane poate fi înţeleasă de oricine se va apropia de ea cu interes.
  Matematica prin joc deschide noi şi diverse posibilităţi de abordare ale unei lecţii atât în ceea ce priveşte învăţarea cât şi evaluarea. Elevi şi părinţi, deopotrivă s-au arătat fascinaţi de avantajele unui astfel de opţional.
    Studierea disciplinei opţionale ”Matematică distractivă” la clasa a-V-a reprezintă o modalitate optimă de dezvoltare a raţionamentului matematic, fiind un cadru propice pentru fundamentarea deprinderilor de muncă intelectuală şi pentru o învăţare activă care să stimuleze învăţătura, dar şi activitatea. Îmbogăţirea culturii matematice, dezvoltarea gândirii logice, a perspicacităţii şi a creativităţii, fixarea cunoştinţelor matematice şi atragerea elevilor spre studiul matematicii, consider că este posibilă prin introducerea opţionalului de, ”Matematica distractivă”. Jocurile matematice produc plăcerea funcţională şi sporesc atenţia elevilor. Astfel se are în vedere ca elevii să se apropie de matematică cu dragoste şi fără teamă, să-şi descopere aptitudinile pentru acest obiect. Prezentarea problemelor distractive, a amuzamentelor matematice are un rol dublu. În primul rând solicită acuitatea spiritului, iar în al doilea rând oferă posibilitatea petrecerii plăcute a timpului.
        Opţionalul îi pregăteşte pe elevi pentru rezolvarea unor situaţii problematice din viaţa cotidiană prin cultivarea perseverenţei, încrederii în sine, voinţei de a duce la bun sfârşit un lucru început.
 COMPETENȚE GENERALE
 1.   Cunoaşterea şi utilizarea conceptelor specifice matematicii.
 2.   Dezvoltarea capacităţii de exploatare / investigare şi rezolvare de probleme.
 3.   Formarea şi dezvoltarea capacităţii de a comunica utilizând limbajul matematic.





COMPETENȚE SPECIFICE ȘI EXEMPLE DE ACTIVITAȘI DE ÎNVĂȚARE
1.  Manifestarea interesului pentru cunoașterea matematicii și a matematicii distractive.
	Competenţe specific
	Activități de învățare

	1.1. Cunoaşterea numărului ZERO
	-cunoașterea acceptarii  lui zero
- cunoașterea modului de funcționare a lui zero

	1.2. Identificarea sitemelor de numerotație
	- identificarea sistemelor de numerotație
-cunoașterea modului de aplicare a fiecărui sistem




	1.3. Cunoaşterea noțiunii de fracție
	-identificarea tipurilor de fracții
-să stie aplicarea unor reguli  pentru efectuarea operaţiilor;



	1.4. Identificarea noțiunilor de pătrat perfect și cub perfect
	-identificarea numerelor patrate perfecte, cuburi perfecte
-cunoașterea istoriei lui Pitagora

	1.5. Identificarea numerelor celebre
	- identificarea numerelor celebre
-cunoașterea poveștilor cu numerele celebre


 
 2.  Dezvoltarea capacităţii de exploatare / investigare şi rezolvare de probleme.
	Competenţe specific
	Activități de învățare

	2.1. Rezolvarea de probleme de logică și perspicacitate.
	-compararea diverselor metode de rezolvare ale unei probleme/exercițiu pentru a găsi metoda cea mai  eficientă;
- recrutarea unei situaţii concrete şi înţelegerea corectă a mesajelor;


	2.2. Rezolvarea problemelor prin mai multe variante/metode.
	-aplicarea mai multor metode în rezolvarea unor situatii problemă;
- rezolvarea problemelor care presupun mai multe soluţii;

	2.3. Transpunerea unui text problematic în problemă
	- rezolvarea unor probleme care necesită  atenţie, logică, perspicacitate ;
- să rezolve  probleme cu conţinut amuzant, clasice referitoare la numere naturale și operații cu acestea;
-să găsească soluția corectă la întrebări capcană sau jocuri de perspicacitate;




 3.  Formarea şi dezvoltarea capacităţii de a comunica utilizând limbajul matematic.  
	Competenţe specific
	Activități de învățare

	3.1. Cunoașterea notiunior de criptare și
decriptare
	-cunoașterea notiunilor de criptare și decriptare
-interpretarea notiunilor cunoscute

	3.2. Crearea, în scris sau oral, a unor scurte enunţuri∕mesaje pe baza unui suport verbal.
	-cunoașterea și aplicarea sistemelor de cifrare 
-scrierea/vorbirea enunțului/mesajului pe baza unui suport verbal

	3.3. Dezvoltarea capacitatății de a selecta o informaţie şi de a lua decizii.
	-dezvoltarea modului decizional cu privire la descifrarea misterelor
-aplicarea mai multor metode în rezolvarea unor situatii problemă;


 
CONȚINUTURI :

Zero
Sisteme de numerotație
”Număr fracturat”

Pătrate și cuburi perfecte

Povești cu numere

 Probleme de logică şi perspicacitate
Metode de rezolvare a exerciţiilor şi problemelor.
 Probleme de probabilistică.
 Matematică aplicată
Criptarea și decriptarea
SUGESTII METODOLOGICE
 Abordarea majoră a referințelor actuale în predarea-învățarea-evaluarea matematicii constă în mutarea accentului de la predarea de informații la formarea unor competențe de aplicare a cunoștințelor dobândite în vederea dezvoltării creativității elevilor, prin:
 ●    Dezvoltarea unor strategii didactice pornind de la competențele specifice din programele școlare;
 ●    Asigurarea coerenței la nivelul disciplinei și a corelării la nivelul ariei curriculare.
Accentuarea caracterului practic-aplicativ al demersului didactic prin eliminarea unor aspecte care îl plasau la un nivel teoretic. Astfel, este util ca în procesul didactic să avem în vedere:
✔ Construirea unei varietăți de contexte problematice, în măsură să genereze deschideri către diferite domenii ale matematicii;
 ✔ Folosirea unor strategii diferite în rezolvarea aceleiași probleme, atunci când este cazul;
✔   Organizarea unor activități variate de învățare pentru elevi, în echipă și/ sau individual, în funcție de nivelul și de ritmul propriu de dezvoltare al fiecăruia;
✔   Construirea unor secvențe de învățare care să permită activități de explorare/investigare la nivelul noțiunilor de bază studiate.
Evaluarea se va face pe grupe sau individual- realizarea de portofolii individuale,  observarea sistematică, investigaţia, tema pentru acasa, tema de lucru în clasa, autoevaluare,  referate, note matematice, seturi de exerciţii prezentate de elevi.

